*FORSLAG TIL AMU-SAK:*

AMU

Her

**Systematisk IA- og HMS-arbeid - partssamarbeid**

X fylkeskommune/kommune er IA-bedrift og har satt seg mål ihht alle delmålene i IA-avtalen. Fylkeskommunen/kommunen har også et overordnet HMS-system. IA-avtalen legger til grunn at for å lykkes i IA- og HMS-arbeidet er det viktig at partene jobber sammen og etablerer gode samarbeidsarenaer.

Fylkeskommunens/kommunens mål for IA-arbeidet og HMS-systemet er fastsatt på overordnet nivå. Ved å videreutvikle vårt partssamarbeid på lokalt nivå vil vi gjøre det lettere å følge opp målene vi har satt oss ihht IA-avtalen, og tilpasse HMS-systemet til lokale utfordringer.

I vår kommune varierer utfordringene i de ulike sektorene og på den enkelte arbeidsplass. Eksempler kan være belastningslidelser, voldsrisiko, håndtering av kjemiske stoffer og konflikthåndtering. Lokale utfordringer krever lokale tiltak som reduserer risiko og fremmer nærvær på arbeidsplassen.

For å få til et godt IA- og HMS- arbeid ønsker vi å opprette gode lokale partssammensatte grupper som sikrer kontakt mellom tillitsvalgte, verneombud og leder.

**Forslag til vedtak:**

Det etableres lokale partssammensatte IA/HMS-grupper ved hvert arbeidssted som skal være en samarbeidsarena for tillitsvalgte, verneombud og leder. De partssammensatte gruppene vil ha ansvar for å utarbeide tilpassede HMS-systemer for sitt arbeidssted og følge opp målene i IA-avtalen. Et viktig arbeid for gruppene er også å skape forankring og oppslutning om målene i IA-avtalen blant de øvrige ansatte. De partssammensatte gruppene rapporterer til og kan fremme saker for sentralt AMU. Sentralt AMU kan gi oppdrag til gruppene.

 Vedlegg:

Best sammen-hefter:

lenke